Xiorxi Konrote

Xiorxi Konousi "Corc" Konrote (; ; ; ) — Fiji siyasətçisi və 2015-ci ildən etibarən Fici Prezidenti olan Fici Ordusunun təqaüddə olan general-mayoru.https://web.archive.org/web/20151013133846/http://fijitimes.com/story.aspx?id=325612

 Həyatı 
Konrote Rotuma adasındandır. Ficinin Lautoka şəhərindəki Natabua Liseyində şagird olduğu günlər Piter Tomson tərəfindən "Fiji Kava in the Blood" mükafatlı kitabında təsvir edilmişdir.

Konrote əsgər olarkən, 1966-cı ildə FRHQ-ə daxil oldu və Avstraliyanın Kanberra şəhərindəki Avstraliya Müdafiə və Strateji Araşdırmalar Kolleci və Avstraliya Müdafiə Qüvvələri Akademiyasında təhsil aldı. 2000-ci ildə isə Harvard Universitetinin Kennedi Məktəbində təhsilini davam etdirdi.

Fiji hərbi rütbələrində yüksələrkən Ficinin BMTLMQ missiyası zamanı Livanda sülhməramlı səylərində Fici əsgərlərinin taborlarına komandanlıq etdi və sonradan BMTLMQ əməliyyatının qüvvələr komandirinin müavini və nəhayət Birləşmiş Millətlər Təşkilatının baş katibinin köməkçisi təyin edildi. Bu sahələrdə verdiyi töhfələrini nəzərə alaraq, Konrote "BMTLMQ Sülh Medalı", "Hərbi Xaç", "Şərəf" ordeni, "Sidr" ordeni ilə təltif edildi və 1997-ci ildə "Fici" ordenini də aldı.

 Diplomatik və siyasi fəaliyyəti 
Konrote 2001-ci ildən 2006-cı ilə qədər Avstraliyada Ficinin ali komissarı vəzifəsində çalışmışdır. 2006-cı ilin mart ayının sonunda başa çatan səfir təyinatından sonra, 2006-cı il seçkilərində Rotuman Kommunal Seçki Dairəsini təmsil etmək üçün seçildi və sonradan İmmiqrasiya və Veteranlar üzrə Dövlət Naziri təyin edildi. Bu portfeldəki rolu 5 dekabr 2006-cı ildə Frenk Bainimaramanın başçılıq etdiyi hərbi çevriliş nəticəsində hökumət devrildikdə sona çatdı.

Qarase hökumətində xidmət etməsinə baxmayaraq, 2014-cü il seçkilərində Bainimaramanın "FijiFirst" partiyasına namizəd olaraq 1.585 səs topladı. Daha sonra 2014-cü ilin sentyabr ayında Məşğulluq İmkanları, Məhsuldarlıq və Sənaye Əlaqələri Naziri təyin edildi.

12 oktyabr 2015-ci ildə Fiji Prezidenti seçildikdən sonra Parlamentdən istefa verdi. 12 noyabr 2015-ci ildə and içdi. Şahzadə Harri və Meqan Markl 23 oktyabr 2018-ci ildə Parlamentin sədri Dr. Ciko Luveni, Prezident Xiorxi Konrote və birinci xanım Sarote ilə birlikdə GPH-də keçirilən şam yeməyində şam etdilər.https://www.fijitimes.com/harry-and-meghan-fiji-visit-duke-and-duchess-look-forward-to-meeting-many-fijians/

 Həmçinin bax 

 İstinadlar 

 Xarici keçidlər